Peter Lauremberg

Peter Lauremberg (ladinapäraselt Petrus Laurembergus; sündinud 26. augustil 1585 Rostockis, surnud  13. mail 1639 sealsamas) oli saksa kirjanik ja Rostocki ülikooli õppejõud.Timotheus Polus, Lõbus vaatelava, lk. 16. 

Peteri isa oli professor Wilhelm Lauremberg. Tema vend oli luuletaja Johann Lauremberg. Peteri poeg Jakob Sebastian Lauremberg oli ajaloolane ja jurist, ka Rostocki ülikooli professor. Tütar Gertrud Lauremberg abiellus Rostocki ülikooli loogikaprofessori Christian Hildebrandiga.

Peter õppis Rostocki ülikoolis meditsiini ja astronoomiat, ning sai aastal 1607 magistrikraadi.Dekanatsbuch. Promotion zum Magister von Petro Laurenbergio. Rostocker Matrikelportal. Aastal 1608 jätkas ta meditsiiniõpinguid  Leidenis. Aastal 1611 sai Peter Pariisis meditsiinidoktoriks, asudes seejärel filosoofiaprofessorina tööe Montaubani ülikoolis. Aastal 1614 naasis ta Saksamaale, asudes Hamburgis matemaatikat ja füüsikat õpetama. Aastal 1624 hakkas ta Rostocki ülikoolis poeesiat,  matemaatikat ja meditsiini õpetama.  Aastal 1635 valiti ta ülikooli rektoriks. Rostockisse jäi Peter oma surmani aastal 1639.

Peter Lauremberg on esimese saksakeelsse kurioosumite antoloogia avaldaja. Ka kirjutas ta viis flöödipala ja nende eessõnad oma sõbra Petrus Fabriciuse koostatud lauluraamatusse.Fol. 8, 10, 12, 17 und 19v. Siehe Ralf Jarchow: Petrus Fabricius – Lauten- und Liederbuch, Vol. 1 & 2, Glinde 2013

Peter Laurembergi järgi on Hamburgis nimetatud kaks tänavat. Horst Beckershaus: Die Hamburger Straßennamen, Verlag Die Hanse, Hamburg, 2011, ISBN 978-3-86393-009-7

 Teoseid 

Procestria anatomica. Hamburg 1619 (Sissejuhatus anatoomiasse)

Institutiones Arithmeticae. Hamburg 1621 (Matemaatikaõpik)

Porticus Aesculapi. Rostock 1630 (Sissejuhatus meditsiinile)

Horticultura. Frankfurt am Main 1632 (Matthäus Meriani vaselõigetega aiandusõpik)

Apparatus plantarius. Frankfurt am Main 1632 (Matthäus Meriani vaselõigetega botaanikaõpik)

Cynosura Bonae Mentis, Sive Compendiosa, facilis, & dilucida Instititio, Artificiosae Ratiocinationis, quae Vulgo Logica appellatur. Rostock 1633 

Acerra philologica, das ist, Zwey hundert außerlesene, nützliche, lustige und denckwürdige Historien

Pansophia, sive Paedia Philosophica, 1633 (entsüklopeedia)

 Viited 

Kategooria:Saksa kirjanikud
Kategooria:Sündinud 1585
Kategooria:Sündinud 1639